CELEX: 62011CN0365
Language: mt
Date: 2011-07-08 00:00:00
Title: Kawża C-365/11: Talba għal deċiżjoni preliminari mressqa mit-Tribunal de Pequena Instância Cível de Lisboa (il-Portugal) fit- 8 ta’ Lulju 2011 — João Nuno Esteves Coelho dos Santos vs TAP Portugal

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/10
            
         Talba għal deċiżjoni preliminari mressqa mit-Tribunal de Pequena Instância Cível de Lisboa (il-Portugal) fit-8 ta’ Lulju 2011 — João Nuno Esteves Coelho dos Santos vs TAP Portugal
   (Kawża C-365/11)
   2011/C 282/18
   Lingwa tal-kawża: il-Portugiż
   
      Qorti tar-rinviju
   
   Tribunal de Pequena Instância Cível de Lisboa
   
      Partijiet fil-kawża prinċipali
   
   
      Rikorrenti: João Nuno Esteves Coelho dos Santos
   
      Konvenuta: TAP Portugal
   
      Domanda preliminari
   
   L-Artikoli 5, 6 u 7 tar-Regolament Nru 261/2004, li l-Qorti tal-Ġustizzja, fis-sentenza tagħha tad-19 ta’ Novembru 2009 Sturgeon et (C-402/07 u C-432/07, Ġabra p. I-10923), interpretat fis-sens li l-passiġġieri ta’ titjiriet imdewma jistgħu jiġu assimilati mal-passiġġieri ta’ titjiriet ikkanċellati għall-finijiet tal-applikazzjoni tad-dritt għal kumpens meta huma jsofru, minħabba t-titjira mdewma, telf ta’ ħin ta’ tliet sigħat jew iktar, għandhom jiġu interpretati bl-istess mod fil-każ fejn titjira, li telqet fil-ħin mill-ajruport tat-tluq, kienet suġġetta għal dewmien ta’ tliet sigħat u ħamsa u ħamsin minuta fl-ajruport tal-waqfa (stop-over) minħabba li l-kumpannija tal-ajru, għal raġunijiet operattivi, iddeċiediet li tibdel l-ajruplani, u li l-ajruplan sostitut, li kien diġà bil-ħsara qabel il-waqfa (stop-over), kellu jkun is-suġġett ta’ intervent tekniku, b’mod li t-titjira inkwistjoni spiċċat waslet fl-ajruport tad-destinazzjoni bl-istess dewmien ta’ tliet sigħat u ħamsa u ħamsin minuta?